钦定古今图书集成/理学汇编/学行典/第078卷 > 明敖英慎言集训 > 《戒出位之言》
## 钦定古今图书集成/理学汇编/学行典/第078卷 > 明敖英慎言集训 > 《戒出位之言》

孔子曰：“不在其位，不谋其政。”

《孟子》曰：“位卑而言高，罪也。”

《曲礼》曰：“在官言官，在府言府，在库言库，在朝言朝，
朝言不及犬马，　公庭不言妇女，　外言不入于梱，
内言不出于梱。”

司马温公作相，欲除谏官而难其人，问于伊川，伊川
曰：“初若泛论人才则可，今既如此，颐虽有其人，何可
言？”公曰：“出于君口，入于光耳，又何害？”伊川终不言。
傅献简公以言事谪知和州，通判杨洙问曰：“公以直
言斥居此，何为言未尝及御史时事？”公曰：“前日言职
也，岂得已哉？今日为郡守，当宣朝廷美意，而反呫呫
言”前日之阙，政与诽谤何异？

司马温公既归洛，自是绝口不论事。

《韩蕲王既罢典兵》，自是杜门谢客，绝口不言兵。